Document ID: 32009D0600

KOMISJONI OTSUS,
5. august 2009,
millega muudetakse otsust 2003/467/EÜ seoses teatavate liikmesriikide ja nende piirkondade ametlikult veiste brutselloosist vabaks kuulutamisega
(teatavaks tehtud numbri K(2009) 6086 all)
(EMPs kohaldatav tekst)
(2009/600/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1964. aasta direktiivi 64/432/EMÜ ühendusesiseste veiste ja sigadega kauplemist mõjutavate loomatervishoiu probleemide kohta, (1) eelkõige selle A lisa II jao punkti 7,
ning arvestades järgmist:
(1)
Direktiivis 64/432/EMÜ on sätestatud, et teatavate kõnealuses direktiivis sätestatud tingimuste täitmise puhul võib liikmesriigi või selle osa veisekarjad kuulutada ametlikult vabaks veiste brutselloosist.
(2)
Veiste brutselloosist ametlikult vabaks kuulutatud liikmesriikide ja nende piirkondade loetelud on esitatud komisjoni 23. juuni 2003. aasta otsuses 2003/467/EÜ, millega kehtestatakse teatavate liikmesriikide ja liikmesriikide piirkondade ametlikult tuberkuloosist, brutselloosist ja veiste ensootilisest leukoosist vaba staatus seoses veisekarjadega (2).
(3)
Selleks et Iirimaale ja Poolale saaks anda ametlikult veiste brutselloosist vaba liikmesriigi staatuse, on kõnealused liikmesriigid esitanud komisjonile dokumendid, mis tõendavad direktiivis 64/432/EMÜ sätestatud asjakohaste nõuete täitmist kogu nende territooriumil.
(4)
Pärast Iirimaa ja Poola esitatud dokumentide hindamist tuleks kogu Iirimaa ja Poola territoorium tunnistada ametlikult veiste brutselloosist vabaks.
(5)
Selleks et Assooride autonoomse piirkonna Faiali ja Santa Maria saartele saaks anda ametlikult veiste brutselloosist vaba piirkonna staatuse, on Portugal komisjonile esitanud dokumendid, mis tõendavad direktiivis 64/432/EMÜ sätestatud asjakohaste nõuete täitmist kõnealustel saartel.
(6)
Selleks et Hispaania provintsidele Santa Cruz de Tenerife ja Las Palmas saaks anda ametlikult veiste brutselloosist vaba piirkonna staatuse, on Hispaania komisjonile esitanud dokumendid, mis tõendavad direktiivis 64/432/EMÜ sätestatud asjakohaste nõuete täitmist kõnealustes provintsides.
(7)
Pärast Portugali ja Hispaania esitatud dokumentide hindamist tuleks kõnealused saared ja provintsid kuulutada ametlikult veiste brutselloosist vabadeks Portugali ja Hispaania piirkondadeks.
(8)
Otsust 2003/467/EÜ tuleks vastavalt muuta.
(9)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2003/467/EÜ II lisa muudetakse vastavalt käesoleva otsuse lisale.
Artikkel 2
Käesolev otsus on adresseeritud liikmesriikidele.
Brüssel, 5. august 2009

Labels: 0
18
19
6